b'\n_START_ARTICLE_\nJoseph Black\n_START_SECTION_\n\xc5\xbdivljenje in delo\n_START_PARAGRAPH_\nBlack se je na Univerzi v Edinburgu ukvarjal z raziskavami ogljikovega dioksida. Bil je prvi, ki mu je uspelo ogljikov dioksid izolirati v \xc4\x8disti obliki. Pokazal je, da se bazi\xc4\x8dnost karbonatov pove\xc4\x8da, ko absorbirajo ogljikov dioksid in obratno. S primerjavo segrevanja vode in \xc5\xbeivega srebra je pri\xc5\xa1el do spoznanja, da imajo razli\xc4\x8dne snovi razli\xc4\x8dne specifi\xc4\x8dne toplote. S to ugotovitvijo je prispeval k uvedbi koncepta absolutne temperature. Odkril je tudi zna\xc4\x8dilnost vodnega ledu, da se tali brez spremembe v njegovi temperaturi. V letu 1755 je s poskusi pokazal, da je potrebno magnezij uvr\xc5\xa1\xc4\x8dati med elemente.'